Diari Oficial de la Generalitat Valenciana


Sumari del DOGV 4038, del 09-07-2001 (2001/6204)

ORDRE de 19 de juny de 2001, de la Conselleria d'Economia, Hisenda i Ocupació, per la qual s'incrementa el crèdit màxim que ha de finançar la segona fase de la modalitat formació.ocupació dels programes de Garantia Social que es realitza durant el primer semestre de 2001.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4038

Data del DOGV
:   09-07-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/6204


Data del document
:   19-06-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * aprenentatge professional
    * ajuda pública
    * ensenyament professional
    * suport econòmic
    * inserció professional
    * educació especial

ORDRE de 19 de juny de 2001, de la Conselleria d'Economia, Hisenda i Ocupació, per la qual s'incrementa el crèdit màxim que ha de finançar la segona fase de la modalitat formació'ocupació dels programes de Garantia Social que es realitza durant el primer semestre de 2001. [2001/X6204]
  
L'Ordre de 14 de març de 2001 (DOGV núm. 3.969), de la Conselleria d'Economia, Hisenda i Ocupació, establia el procediment de pagament i publicava la línia pressupostària per a la segona fase del Programa de Garantia Social en la modalitat de formació-ocupació, convocat per l'Ordre conjunta de 13 de juny de 2000, de les conselleries de Cultura i Educació i d'Economia, Hisenda i Ocupació (DOGV núm. 3.774, de 19 de juny de 2000).
  
Valorades les peticions formulades per les entitats col·laboradores en els citats programes per a aquesta segona fase de la modalitat formació-ocupació, i constatada l'existència de crèdit disponible en la línia T1602000 «Programes de Garantia Social» del programa 322.20, Formació Professional Ocupacional, de la Llei 12/2000, de 28 de desembre, de Pressupostos de la Generalitat Valenciana per a l'exercici de 2001, es fa necessari incrementar el crèdit màxim inicialment assignat al programa a fi de poder atendre completament totes les sol·licituds d'accions formatives que han sigut valorades positivament de conformitat amb la normativa aplicable.
  
Per tot el que s'exposa, i en ús de les facultats que em confereix la Llei 5/1983, de 30 de desembre, de Govern Valencià, i d'acord amb el que estableix l'article 47.11 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana,
  
ORDENE
  
Únic
  
Incrementar la dotació pressupostària assignada en l'Ordre de 14 de març de 2001 (DOGV núm. 3.969) per a la segona fase de la modalitat formació'ocupació dels programes de Garantia Social, que serà finançada per la Conselleria d'Economia, Hisenda i Ocupació, fins una quantia màxima de 971.503.334 PTA (1.232.675,82 euros), la qual cosa suposa un increment de 2.100.000 PTA (12.621,25 euros) sobre la dotació anterior, a càrrec de la línia de subvenció T1602000, denominació «Programes de Garantia Social» del programa 322.20, Formació Professional Ocupacional, de la Llei 12/2000, de 28 de desembre, de Pressupostos de la Generalitat Valenciana per a l'exercici 2001.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 de juny de 2001
  
El conseller d'Economia, Hisenda i Ocupació,